Wonten ing agama Hindhu, arca inggih sami kaliyan Murti (Dewanagari: मूर्ति), utawi murthi utawi vigraha utawi pratima, ingkang tegesipun citra ingkang nggambaraken Roh utawi Jiwa Ketuhanan ("murta"). Ateges "penubuhan", murti inggih punika perwujudan aspek ketuhanan (déwa-dewi), limrahipun kadamel saking watu, kayu, utawi logam, ingkang fungsinipun minangka sarana saha sasaran konsèntrasi dhumateng Tuhan wonten ing pemujaan.. Miturut kapitadosan Hindhu, murti patut dipunpuja minangka fokus pemujaan dhumateng Tuhan sabibaripun roh suci malebet ing lebetipun kanthi ancas maringi sesembahan utawi sesaji.. Perwujudan déwa utawi dewi, kedah ngacu dhumateng tradisi keagamaan ingkang gegayutan.